**Mame Biriam Diouf** (født 16. desember 1987) er en senegalesisk fotballspiller som spiller for den tyrkiske klubben Konyaspor Tidligere har Diouf blant annet spilt for Molde FK. 

Mame Biram Diouf er storebroren til den noe mindre kjente Mame Mbar Diouf som også har spilt i Norge.

Klubbfotball
------------

### Tidlig karriere

Diouf startet sin karriere i den senegalesiske klubben A.S.C. les JARAAF i Dakar.

### Molde

I 2007 var Mame Biram Diouf elev ved fotballinjen på Molde Folkehøgskole og trente ved siden av skolen med både talentgruppen og A-stallen til Molde Fotballklubb. Vinteren 2006-2007 fikk han også prøve seg på A- laget og Molde 2, noe som endte med at Molde FK og Mame fremforhandlet en spillerkontrakt med varighet på 5 år. Molde FK ble også enige med A.S.C. les JARAAF om en avtale som regulerer alle vilkår dersom Mame Biram Diouf skulle få profesjonell kontrakt med Molde FK.

I sin andre sesong, og den første i Tippeligaen, gjorde Diouf en god figur og skåret i alt fem mål mot Brann på to kamper i 2008-sesongen, to mål i en 4-3 seier i Tippeligaen i Bergen 31. mai og tre mål i 8-0 seieren i cupen 23. juli. Slike skåringer skapte noe optimistiske «bergenske mediameldinger» om at Brann var interessert i en overgang (som selvsagt ikke var aktuelt for hverken Mame Biram Diouf eller Molde FK). I august 2008 ble dog Diouf koblet til langt større klubber, nemlig til lag som Arsenal, Manchester United, Feyenoord, FC Groningen, West Bromwich Albion og Red Bull Salzburg.

### Manchester United

17. juli 2009 meldte Dagbladet og VG at en overgang til Manchester United snart var ferdigforhandlet. Han sluttet seg til de engelske ligamestrene januar 2010. 
Diouf ble så lånt ut igjen til Molde FK. Manager Ferguson vurderte lenge på om han skulle søke arbeidstilatelse for Diouf med en gang, eller om han skulle fortsette å låne spilleren ut til sommeren 2010. Ferguson fikk en arbeidstilatelse for Diouf godkjent desember 2009. Diouf kunne først spille for United 3. januar, da de forøvrig røk ut av FA-cupen med 0-1 mot Leeds, men han fikk ikke spille. 

Den 9. januar 2010 fikk Mame Biram Diouf sin debut mot Birmingham City, kampresultatet ble forøvrig 1-1. Uken etter den 16. januar scoret han sitt første og eneste mål for United i 3-0 seieren mot Burnley, etter å ha kommet inn som innbytter for Wayne Rooney i det 74. minutt. Han spilte også siste del av semifinale oppgjøret i FA-cupen mot Manchester City der Manchester United tapte 2-1. I begynnelsen av august 2010 ble det klart at Diouf gikk til Blackburn Rovers på lån ut sesongen. I sin første gjeldende kamp for Blackburn scoret han et hat-trick mot Norwich City i ligacupen. Alt i alt spilte han 29 kamper for Blackburn og scoret seks mål. tre av disse i Premier league. Etter låneoppholdet spilte han halve 2011-2012 sesongen i Manchester united, men fikk kun tre kamper for klubben. Alle i ligacupen. 28. januar 2012 gikk han til Hannover for 1,8 millioner euro. 

### Hannover 96

Diouf spilte 2,5 sesonger i Bundesligaen med Hannover. Han scoret sitt første mål for klubben i en 4-2 seier hjemme mot Stuttgart. 23. februar scoret han det eneste målet i en viktig ettmålsseier over Club Brygge, som sikret avansemang i Europaligaen. Da han den 18. mars 2012 scoret mot FC Köln, hadde han scoret seks mål på seks kamper. Alt i alt scoret han ti mål på femten kamper i den første halve sesongen i klubben.

I 2012-2013 spilte han 36 kamper for klubben og scoret 17 mål. Sommeren 2013 forsøkte Stoke City å kjøpe Diouf, men klarte ikke å komme til enighet med Hannover. Det var kun et år igjen på kontrakten til Diouf på dette tidspunktet. 

2013-2014 sesongen scoret Diouf åtte mål på 20 kamper. 

### Stoke City

Den 11. juni 2014 meldte han overgang til Stoke City FC i Premier league, hvor han skrev under på en fireårskontrakt. Han kom gratis etter at kontrakten hans med Hannover hadde utløpt. I september 2017 signerte Diouf en ny treårskontrakt med klubben. Etter 2017-2018 sesongen rykket Stoke ned til Championship.

Landslagsspill
--------------

Diouf har så langt spilt tre U20- landskamper og én OL-landskamp for Senegal. I den siste landskampen den 1. april 2008 skåret han Senegals mål i 1 – 1 kampen mot Guinea.

Han ble tatt ut i Senegals tropp til VM i fotball 2018 i Russland.

Referanser
----------

1. ↑   www.google.com[Hentet fra Wikidata]
2. 1 2  (no) «*Spillerfakta Mame Biram Diouf*». *Mfkweb.org*. Besøkt 23. juli 2009.
3. ↑  (no) Kolstad, Jan Gunnar (24. juli 2008). «*Diouf til Brann?*». *Bergensavisen*. Besøkt 23. juli 2009.
4. ↑  (no) Eriksrud Hansen, Ole Jonny (13. august 2008). «*Arsenal snuser på Molde-spiss*». *Nettavisen*. Besøkt 23. juli 2009.
5. ↑  (no) «*Wenger vil se Diouf*». *Aftenposten*. 15. august 2008. Arkivert fra originalen 22. mars 2012. Besøkt 23. juli 2009.
6. ↑  (no) «*- Fikk ikke sove om natten*». *Dagbladet*. 23. juli 2009. Besøkt 23. juli 2009.
7. ↑  (en) Rovers.co.uk – Rovers deal for United starlet Arkivert 20. august 2010 hos Wayback Machine. Publisert 6. august 2010, besøkt 7. august 2010)
8. ↑  «Blackburn 3-1 Norwich» **(engelsk)**. 24. august 2010. Besøkt 9. oktober 2019.
9. ↑  «Mame Diouf - Player profile 19/20». *www.transfermarkt.com* **(engelsk)**. Besøkt 9. oktober 2019.
10. ↑  «Mame Diouf - Player profile 19/20». *www.transfermarkt.com* **(engelsk)**. Besøkt 9. oktober 2019.
11. ↑  BBC.com – Stoke complete signings of Mame Biram Diouf and Dionatan Teixeira (Publisert 11. juni 2014, besøkt 23. august 2014)
12. ↑  «Mame Biram Diouf signs new three-year contract at Stoke». *Mail Online*. 14. september 2017. Besøkt 9. oktober 2019.
13. ↑  «altomfotball.no: Premier League, 2017». *TV 2*. Besøkt 9. oktober 2019.
14. ↑  «Russie 2018 : La liste des 23 lions publiée». Arkivert fra originalen 20. mai 2018. Besøkt 19. juni 2018.

Eksterne lenker
---------------

* (de) Mame Biram Diouf – Munzinger Sportsarchiv Rediger på Wikidata

* (en) Mame Biram Diouf – Transfermarkt Rediger på Wikidata

* (en) Mame Biram Diouf – national-football-teams.com Rediger på Wikidata

* (en) Mame Biram Diouf – WorldFootball.net Rediger på Wikidata

* (en) Mame Biram Diouf – Soccerbase.com Rediger på Wikidata

* (en) Mame Biram Diouf – FootballDatabase.eu Rediger på Wikidata

* (de) Mame Biram Diouf – fussballdaten.de Rediger på Wikidata

* (en) Mame Biram Diouf – Soccerway Rediger på Wikidata

* (tr) Mame Biram Diouf – Mackolik.com Rediger på Wikidata

* (no) Mame Biram Diouf – Norges Fotballforbund Rediger på Wikidata

| * v
* d
* r
Senegals tropp – VM i fotball 2018 |
| --- |
| 
* 1 Diallo
* 2 Mbengue
* 3 Koulibaly
* 4 Kara
* 5 Gueye
* 6 Sané
* 7 Sow
* 8 Kouyaté (k)
* 9 Diouf
* 10 Mané
* 11 N'Doye
* 12 Sabaly
* 13 A. N'Diaye
* 14 Konaté
* 15 Sakho
* 16 K. N'Diaye
* 17 Badou
* 18 Sarr
* 19 Niang
* 20 Keita
* 21 Gassama
* 22 Wagué
* 23 Gomis
* Landslagstrener: Cissé

 | Flagget til Senegal |

|  |  |
| --- | --- |
| Oppslagsverk/autoritetsdata | Munzinger (sport)
 |